open-index/open-wikipedia-markdown huggingface dataset:
Raija Kauttu

**Raija Helena Hämetär Kauttu** (o.s. **Leuku**, 12. huhtikuuta 1918 Oulu – 30. heinäkuuta 2001 Helsinki) oli suomalainen kirjailija, joka tunnetaan historiallisista romaaneistaan. Tampereella varhaislapsuutensa viettänyt Kauttu kirjoitti ylioppilaaksi Arkadian yhteislyseosta ja opiskeli myöhemmin Ateneumissa. 

Kautun isä oli *[[HL Kuru]]n* onnettomuudessa hukkunut *[[Aamulehti|Aamulehden]]* toimitussihteeri Veikko Leuku.

## Teoksia
* *Sankkalan kartanon rouvat*. WSOY 1971, 6. painos 1973
* *Sankkalan perijätär*. WSOY 1972 (sanalaskut on poimittu Matti Kuusen kokoamasta ja järjestämästä teoksesta *Vanhan kansan sananlaskuviisaus*)
* *Nouda hänet Leontes*. WSOY 1973
* *Ulrika* : romaani. WSOY 1974
* *Charlotta Idnäsin häät*. WSOY 1975
* *Varo vuoripolkua, Irene* : jännitysromaani. WSOY 1976
* *Munkinkirkon noita* : historiallinen romaani. WSOY 1978
* *Haudegien taru : ristiritarit ja linnanherrat*. WSOY 1980
* *Haudegien kirous : Uhriveden laulu ja viimeiset Haudegenit*. WSOY 1981

## Lähteet
* 
### Viitteet
Ethelwulf

**Ethelwulf** (myös **Æthelwulf** tai **Aethelwulf**) oli Wessexin kuningas vuosina 839–858. Hän oli kuningas Egbertin poika ja Alfred Suuren isä.

Noustuaan valtaistuimelle Ethelwulf antoi puolet valtakunnastaan – Kentin, Surreyn, Sussexin ja Essexin – vanhimmalle pojalleen Ethelstanille. Vuonna 851 Ethelwulf voitti tanskalaisten suuren armeijan Surreyn Acleassa. Tämän jälkeen hän yhdisti Wessexin ja Mercian kuninkaalliset suvut naittamalla tyttärensä Ethelswithin Mercian kuninkaalle Burgredille vuonna 853.  Samana vuonna Ethelwulf lähetti poikansa Alfredin Roomaan ja seurasi itse perässä 855 jättäen kuningaskuntansa poikansa Ethelstanin huostaan. Palatessaan Roomasta yli viisikymmenvuotias Ethelwulf avioitui 12-vuotiaan Judithin kanssa, joka oli länsifrankkien kuninkaan Kaarle Kaljupään tytär. Saapuessaan Englantiin hänen poikansa Ethelstan oli kuollut ja valtakuntaa hallitsi hänen toinen poikansa Ethelbald. Ethelbald oli mukana salaliitossa, jonka päämääränä oli syöstä vallasta Ethelwulf. Ethelwulf pakotettiin luopumaan Wessexin kruunusta poikansa hyväksi. Ethelwulf säilytti kuitenkin asemansa Kentin sekä useiden itäisten provinssien kuninkaana kuolemaansa vuonna 858 saakka.

## Lapset
* Ethelstan, Kentin kuningas
* Ethelbald, Wessexin kuningas
* Ethelbert, Wessexin kuningas
* Ethelred, Wessexin kuningas
* Alfred Suuri, Wessexin ja Englannin kuningas

## Lähteet
Fabien Noël

**Fabien Noël** (s. 5. tammikuuta 1959) on ranskalainen uransa lopettanut uimari. Hän edusti seuratasolla Dunkerque Natationia.

Noël osallistui olympialaisiin ensimmäistä kertaa Montréalissa 1976. Hän oli tuolloin 17-vuotiaana mukana maansa 4 × 200 metrin vapaauintiviestijoukkueessa, joka karsiutui ensimmäisellä kierroksella. Noël oli Ranskan joukkueessa samassa lajissa myös vuoden 1978 MM-kisoissa, joissa maalle heltisi seitsemäs sija. Hän ui Moskovan olympialaisissa 1980 sekä 200 metrin henkilökohtaisessa vapaauinnissa, jossa hän karsiutui ensimmäisellä kierroksella että lajin viestikilpailussa, jossa Ranska oli kahdeksas. Noël oli EM-kisoissa 1981 200 metrin vapaauinnin seitsemäs ajallaan 1.52,75.

## Lähteet
Charles Chaynes

**Charles Chaynes** (1925 Toulouse – 24. kesäkuuta 2016) oli ranskalainen säveltäjä. Hän opiskeli Pariisin konservatoriossa Darius Milhaud’n sekä Jean Rivier’n johdolla ja voitti Prix de Romen vuonna 1951. Hänen tuotantoonsa kuuluu esimerkiksi lukuisia konserttoja, sinfonia ja sonaatteja. Vuodelta 1966 peräisin oleva konsertto uruille, jousiorkesterille, patarummuille ja lyömäsoittimille on omistettu Marie-Claire Alainille, ja siinä täysin atonaalista tekniikkaa hyödynnetään musiikissa, jota inspiroivat uskonnollis-mystiset lähteet (*[[Cántico espiritual]]*, Ristin Johannes). Niin ikään vuodelta 1966 on Yvonne Loriod’n kantaesittämä Chaynes’n pianokonsertto.

Chaynes oli Kunnialegioonan upseeri ja Ordre des Arts et des Lettresin komentaja; lisäksi hänet otettiin Ordre National du Mériteen. Vuonna 2005 hänestä tuli Académie des Beaux-Artsin jäsen.

## Lähteet
Koripallon miesten SM-sarjakausi 1976–1977

**Kausi 1976–1977** oli 37. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Turun NMKY. Playhonka voitti hopeaa ja Torpan Pojat pronssia.
Hallitseva mestari Playboys ei lähtenyt puolustamaan mestaruuttaan, vaan fuusioitui Tapiolan Hongan kanssa. Yhdistelmä käytti nimeä Playhonka. HKT:n edustusjoukkue lyöttäytyi yhteen Panttereiden kanssa muodostaen uuden, Super-Pantterit nimisen seuran, jolle Koripalloliitto antoi suoraan toisen vapaista sarjapaikoista. Viimeisestä sarjapaikasta järjestettiin ylimääräinen karsinta ja siinä Pispalan Tarmo voitti Porvoon Tarmon nousten takaisin SM-sarjaan, josta se keväällä Panttereiden tapaan putosi.

## Runkosarja

Pispalan Tarmo ja Joensuun Kataja putosivat. Nousija Karkkilan Urheilijat ilmoitti keväällä luopuvansa sarjapaikastaan, joten Kataja pääsi ylimääräiseen karsintaan.

## Pudotuspelit

### Välierät

### Pronssiottelut

### Loppuottelut

## Ylimääräinen sarjakarsinta

Molemmat ottelut pelattiin Tarmon saliongelmien vuoksi Joensuun Urheilutalolla.

## Lähteet
* Kataja 1976-1977
Alku Sirén

**Alku Sirén** (ent. **Olli Sirén**, s. 6. tammikuuta 1984) on suomalainen yhteiskunnallinen keskustelija ja yksi Ravintolapäivän alullepanijoista. 

Sirén on entinen viestintätoimisto Miltton Creativen toimitusjohtaja. Nykyään hän toimii johtavana neuvonantajana Milttonilla. 

Sirén on kotoisin Porvoon maalaiskunnasta, josta hän muutti lukiolaisena Helsinkiin. Sirén kirjoitti Kallion ilmaisutaidon lukiosta. Hän on työskennellyt DJ:nä Radio Helsingissä ja freelance-tuottajana.

Kaupunkitoimittajat ry valitsi Sirénin vuoden 2011 kaupunkilaiseksi. Aiemmin hän ryhmineen sai Suomi-palkinnon Ravintolapäivän kehittämisestä. Maailmalle levinnyt Aleppon kellot -kampanja käynnistyi Sirénin ehdotuksesta. Halonen viittasi kampanjaan ja kertoi Vladimir Putinille Venäjän Sotšissa järjestetyssä Valdai-kokouksessa, että Aleppon uhreille soitetaan päivittäin kirkonkelloja. Putin reagoi Halosen puheisiin ärtyneesti kommentoiden, että ”kellojen pitäisi soida myös niille, jotka nyt menettävät henkensä Mosulissa ja sen läheisyydessä”. Sirén palkittiin Aleppon kelloista kirkon viestintäpalkinnolla.

Vuonna 2007 Sirén oli mukana käynnistämässä Wikipuolue -liikettä. Tarkoituksena oli tuottaa kokeilu, jossa asioista päätettäisiin samalla tavalla kuin Wikipediassa kirjoitetaan artikkeleita. Wikidemokratia nousi puheenaiheeksi, mikä johti siihen, että Vihreät ja SDP kirjoittivat seuraavan vuoden kuntavaaliohjelmiaan osin wikiperustaisesti. 

Sirén osallistui Länsiväylä-ryhmän performansseihin. Sirén on ollut ideoimassa myös We Love Helsinki -tapahtumia, esimerkiksi Lasten Kaupunki -tapahtumaa ja Soivaa Korttelia sekä Kuorokäytävä-tapahtumaa Sofiankadulla.

Sirén on Milttonilla kehittänyt mallin havainnollistamaan sitä, minkä tyyppisiin työtehtäviin generatiivinen tekoäly tulee vaikuttamaan ensimmäisenä.

Sirén on politiikkaan ja taiteeseen keskittyvän 2025 perustetun Käänne-festivaalin järjestäjiä.

## Lähteet
Rostovin taistelu

**Rostovin taistelu** (1941) oli toisessa maailmansodassa Saksan ja Neuvostoliiton joukkojen välinen taistelu Donin Rostovin kaupungin hallinnasta vuonna 1941. Saksan 1. panssaridivisioona valtasi kaupungin 21. marraskuuta 1941, mutta joutui vetäytymään kaupungista seitsemän päivää myöhemmin Neuvostoliiton vastahyökkäyksen seurauksena. 

Saksa valtasi kaupungin 17. armeijan voimin uudelleen 24. heinäkuuta 1942 ja piti sitä hallussaan seitsemän kuukauden ajan, kunnes puna-armeija valtasi kaupungin lopullisesti takaisin 14. helmikuuta 1943.
John Cavell (piispa)

**John Kingsmill Cavell** (4. marraskuuta 1916 – 19. toukokuuta 2017) oli Englannin kirkon pappi, joka toimi 9. Southamptonin piispana vuosina 1972–1984. Hän opiskeli Sir Roger Manwood’s Schoolissa ja Queens’ Collegessa, Cambridgessa. Hän sai pappisvihkimyksensä vuonna 1940 ja toimi aluksi kuraattina Folkestonessa ja Croydonissa. Sitten hän pääsi Church Mission Societyn sihteeriksi, Cheltenhamin Kristuksen kirkon vikaariksi ja Plymouthin lääninrovastiksi ennen piispaksi valitsemistaan.

Eläkkeelle jäämisensä jälkeen Cavell jatkoi kirkon palvelemista avustavana piispana Salisburyn hiippakunnassa.

## Lähteet
John Cavell

**John Cavell** on (ollut) seuraavien henkilöiden nimenä:

* John Cavell, Southamptonin piispa
* John Cavell, Oxfordin pormestari
Juvelius

**Juvelius** on suomalainen sukunimi. Jotkut nimenkantajista ovat suomentaneet sen nimeksi Juva. Tunnettuja Juvelius-nimisiä ovat olleet:

* Eerik Juvelius (1718–1791), pappi ja kirjailija
* Eero Juva (e. *Juvelius*, s. 1900), eversti ja rykmentin komentaja, Verner Ossian Juveliuksen poika
* Einar W. Juva (e. *Juvelius*, 1892–1966), historioitsija
* Ester Juvelius (1876–1962), diakonissa ja lähetystyöntekijä
* Fredrik Juvelius (1769– 1826), pappi  ja lintutieteilijä, Eerik Juveliuksen poika
* Fredrika Wenman (o.s. *Juvelius*,  1803–1873), ruustinna ja runoilija
* Johan Wilhelm Juvelius (1863–1927), lyseon lehtori, kansanrunouden ja kirjallisuuden tutkija, Ester Juveliuksen veli
* Mikko Juva (e. *Juvelius*, 1918–2004), arkkipiispa, Einar W. Juvan poika
* Siiri Juva (e. *Juvelius*, 1886-1974), kirjailija, Ester Juveliuksen sisar
* Valter Juva (e. *Juvelius*, 1865–1922), suomentaja, Viipurin kaupunginkirjaston johtaja, Ester Juveliuksen veli
* Veera Roos (o.s. *Juvelius*, 1882–1961), näytelmäkirjailija ja kirjallisuuden suomentaja, Ester Juveliuksen sisar
* Verner Ossian Juvelius (1869–1937), vankilanjohtaja, Ester Juveliuksen veli.
Dashboard

**Dashboard** on sovellus Applen macOS-käyttöjärjestelmässä, jota käytetään minisovellusten eli widgettien käyttämiseen. Englanninkielistä sanaa "dashboard" käytetään myös yleisesti merkitsemään ohjauspaneelia tai käyttöliittymää, josta eri toimintoja voidaan ohjata ja valita.
Photo Booth

**Photo Booth** on macOS:lle ja iPad 2:lle tehty pieni ohjelma, jolla voi ottaa kuvia ja videota Applen iSight-kameran kautta.
José Antonio Montero

**José Antonio Montero Botanch** (s. 5. tammikuuta 1965 Barcelona) on espanjalainen entinen koripalloilija.

Montero aloitti ammattilaisuransa Joventut Badalonassa, jossa hän pelasi vuosina 1981&ndash;1990. Hän oli  Atlanta Hawksin viidennen kierroksen varaus ja edusti maatansa Soulin olympialaisissa 1988, joissa Espanja sijoittui kahdeksanneksi. Montero oli mukana Espanjan liigan tähdistöottelussa kolmesti, vuosina 1986, 1987 ja 1990. Hän siirtyi vuonna 1990 Badalonasta FC Barcelonaan, jossa hän voitti kolmesti Espanjan liigamestaruuden ja kahdesti maan cupin. Montero pelasi uransa viimeisen kauden Ranskassa CSP Limogesissa. Hän pelasi uransa aikana yhteensä 78 maaottelussa.

## Lähteet
Marianne Lydén

**Eva Marianne Elisabeth Lydén** (vuoteen 2003 **Carlsson**; 6. syyskuuta 1953 Helsinki – 26. maaliskuuta 2017 Helsinki) oli suomalainen politiikan toimittaja, joka aloitti uransa 1980-luvun alkupuolella Yleisradion ruotsinkielisessä toimituksessa. Koulutukseltaan hän oli valtiotieteen maisteri. Hän siirtyi *[[Hufvudstadsbladet]]iin* vuonna 2006 mutta joutui sittemmin jäämään sairauseläkkeelle.

Lydén julkaisi yhdessä Camilla Berggrenin kanssa kirjan *Nyttiga idioter? Unga idealister, Lenin och sjuttiotalet.* Alkuvuodesta 2012 ilmestyi Lydénin teos *Jag är inte rasist. Jag vill bara ha främlingsfientliga röster.* Eläkkeellä hän kirjoitti *Hufvudstadsbladetiin* kolumneja nimellä ”Tant Blomsterhatt” ja suomi rasismia, muukalaisvastaisuutta ja Perussuomalaisia.

## Lähteet

## Aiheesta muualla
* Tant Blomsterhatt. *Hufvudstadsbladetin* blogi. 
* Marianne Lydén, Jag är inte rasist. Kirjavinkit, Tuomioja.org
Mac App Store

**Mac App Store** on digitaalinen sovellusten jakelualusta macOS-käyttöjärjestelmälle. Sen on kehittänyt Apple. Mac App Store julkistettiin 20. lokakuuta. 2010, Applen "Back to the Mac" -tilaisuudessa. Käyttäjien käyttöön Mac App Store julkaistiin 6. tammikuuta 2011, ilmaisen Mac OS X 10.6.6 -päivityksen yhteydessä.
Talossa on Saatana

**Talossa on Saatana** on Aleksi Mäkelän ohjaama suomalainen televisioelokuva vuodelta 1999. Pääosia elokuvassa näyttelivät Vesa-Matti Loiri, Juha Veijonen ja Pekka Huotari. Käsikirjoitus oli Venla Mäkelän luoma ja tuotannosta vastasi Solar Films. Elokuva esitettiin vain kerran Yle TV1 -kanavalla.

## Rooleissa

## Lähteet
*Solar Filmsin sivut 
*Elonet
*IMDb
Trigger Alpert

**Herman ”Trigger” Alpert** (3. syyskuuta 1916 Indianapolis, Indiana – 21. joulukuuta 2013) oli yhdysvaltalainen jazzbasisti. Hän opiskeli musiikkia Indianan yliopistossa 1930-luvun lopussa. Hän teki yhteistyötä Alvino Reyn kanssa vuonna 1940, ja 1940-luvun alussa hän lisäksi kiersi ja levytti Glenn Millerin kanssa. Hän oli lyhyesti Tex Beneken yhteistyökumppanina ja teki radio-ohjelmaa Benny Goodmanin kanssa. Myöhemmin 1940-luvulla hän työskenteli Bud Freemanin, Ella Fitzgeraldin, Muggsy Spanierin, Roy Eldridgen, Louis Armstrongin, Ray McKinleyn, Bernie Leightonin, Frank Sinatran, Woody Hermanin ja Jerry Jeromen kanssa.

1950–1960-luvuilla Alpert levytti sessioita Artie Shawin, Coleman Hawkinsin, Sauter-Finegan Orchestran, Mundell Lowen, Donn Elliottin, Gene Krupan ja Buddy Richin kanssa. Samoihin aikoihin hän työskenteli CBS:lle. Alpert johti myös itse kokoonpanoa, ja vuonna 1956 Riverside julkaisi hänen albuminsa (*[[Trigger Happy!]]*), jolla hänen lisäkseen esiintyvät Tony Scott, Zoot Sims, Al Cohn, Joe Wilder, Urbie Green ja Ed Shaugnessy. Alpert jätti musiikkialan vuonna 1970 ja ryhtyi valokuvaajaksi.

## Lähteet
Jääkiekon nuorten maailmanmestaruuskilpailut 2013

**Jääkiekon nuorten maailmanmestaruuskilpailut 2013** pelattiin Venäjällä Baškortostanin tasavallassa Ufan kaupungissa 26. joulukuuta 2012 – 5. tammikuuta 2013. Edellisen kerran Venäjä oli järjestänytmaailmanmestaruusturnauksen vuonna 2001.

Mestaruuden voitti Yhdysvallat, kun hopeaa saavutti Ruotsi, pronssia Venäjä.

## Otteluareenat

## Lohkot

### A-lohko
* 
* 
* 
* 
* 
 
### B-lohko
* 
* 
* 
* 
* 

## Kokoonpanot
: *Pääartikkeli: [[Jääkiekon nuorten maailmanmestaruuskilpailujen 2013 kokoonpanot]]*

## Alkusarja
Otteluiden alkamisajat ovat paikallisia aikoja. (UTC+6)
### Lohko A

### Lohko B

## Putoamissarja
Putoamissarjan viimeiseksi jäänyt joukkue putosi sarjaporrasta alemmaksi. 

Otteluiden alkamisajat ovat paikallisia aikoja. (UTC+6)

## Pudotuspelit

Otteluiden alkamisajat ovat paikallisia aikoja. (UTC+6)
### Puolivälierät

### Välierät

### Sijoitusottelu 5. sijasta

### Pronssiottelu

### Loppuottelu

## Lopputulokset

**Pääsarjan kisat** 

**[[Jääkiekon nuorten 1. divisioonan maailmanmestaruuskilpailut 2013|1. divisioona]]**   **A-Lohko** 

 **B-lohko** 

**[[Jääkiekon nuorten 2. divisioonan maailmanmestaruuskilpailut 2013|2. divisioona]]**   **A-lohko** 

 **B-lohko** 

**[[Jääkiekon nuorten 3. divisioonan maailmanmestaruuskilpailut 2013|3. divisioona]]** 

Arabiemiirikuntien jääkiekkomaajoukkue 3. divisioonassa luovutti kaikki ottelunsa.

## Palkinnot

### IIHF:n valitsemat turnauksen parhaat pelaajat
***Paras maalivahti:**  John Gibson
***Paras puolustaja:**  Jacob Trouba
***Paras hyökkääjä:**  Ryan Nugent-Hopkins

### Turnauksen tähdistökentällinen
***Maalivahti:**  John Gibson
***Puolustajat:**  Jacob Trouba,  Jake McCabe
***Hyökkääjät:**  Ryan Nugent-Hopkins,  Filip Forsberg,  John Gaudreau
***Arvokkain pelaaja:**  John Gibson

## Tilastot
### Pistepörssi

O = Pelatut ottelut; M = Maalit; S = Syötöt; P = Pisteet; +/− = Plus/Minus; JM = Jäähyt minutteina

### Maalivahtien torjuntatilastot
Maalivahdit, jotka pelasivat vähintään 40&nbsp;% joukkueensa peleistä.
M = Minuutit; T = Torjunnat; PM = Päästetyt maalit; PMK = Päästettyjen maalien keskiarvo; % = Torjuntaprosentti 

## Televisiointi

## Lähteet
* IIHF: Otteluohjelma 
* TSN: artikkeli turnauksesta 2013  
* Passionhockey.com: IIHF U20 2013 
* Hockeyarchives: IIHF U20 2013 
* Kisojen virallinen sivusto 
* Kisat IIHF:n sivuilla 
* Turnaus IIHF:n tulospalvelussa 

### Viitteet
Elizabeth Israel

**Mione "Minette" Elizabeth George Israel Ma Pampo** (27. tammikuuta 1875? – 14. lokakuuta 2003) oli dominicalainen henkilö. Hänen kerrotaan olleen kuollessaan 128-vuotias. Guinnessin ennätysten kirja ei ole tunnustanut hänen ikäänsä todeksi todisteiden puutteessa. Jos ikä osoittautuu paikkansapitäväksi, hän olisi ollut paljon vanhempi kuin Jeanne Calment. Hän toimi 1970-luvulla plantaasinjohtajana. Hän tuli julkisuuteen joulukuussa 1999, kun hänen väitettiin täyttäneen 124 vuotta.

## Aiheesta muualla
*Living to 100 - Magazine of the Pan American Health Organization
*World's Oldest Person Turns 128 - TheDominican.Net
*Ma "Pampo" The World's Oldest Person - www.AVirtualDominica.com
Beryllioosi

**Beryllioosi** on krooninen keuhkotauti, jonka aiheuttaa altistuminen berylliumille. Akuutti berylliumin aiheuttama tauti, keuhkojen tulehtumisen muodossa ärsykkeiden hengittämisen jälkeen, raportoitiin ensimmäisen kerran Euroopassa 1933 ja Yhdysvalloissa 1943. Ensimmäiset kuvaukset beryllioosi-tapauksista tulivat 1946 työntekijöiden joukosta tuotantolaitoksista, jotka valmistivat fluoresoivia lamppuja Massachusettissa. Krooninen beryllioosi muistuttaa sarkoidoosia monella tavalla ja näiden diognosointi erilleen on usein hankalaa. Beryllioosi tappoi satunnaisesti työntekijöitä ydinaseiden suunnittelun alkutaipaleelle, esimerkiksi Herbert Andesonin.

Beryllioosi aiheuttaa väsymystä, heikotusta, yöllistä hikoilua ja voi aiheuttaa hengitysvaikeuksia ja sinnikästä kuivaa yskää. Sairaudesta voi seurata painon putoaminen ja myös sydämen laajeneminen oikealle ja sydänsairauksia kehittyneissä tapauksissa. Joillain berylliumille herkillä ihmisillä ei kehity oireita, eikä herkkyyttä itseään pidetä terveyshaittana. Beryllioosia voidaan hoitaa, mutta ei parantaa perinteisillä lääkkeillä ja lääketieteellä. Beryllioosi esiintyy kun kehon immuunijärjestelmä tunnistaa berylliumhiukkaset vieraiksi materiaaleiksi ja immuunijärjestelmä hyökkää hiukkasten kimppuun. Koska hiukkaset ovat tyypillisesti hengitetty keuhkoihin, hengityselimistä tulee pääalue jolla immuunijärjestelmä reagoi. Keuhkopusseista tulee tulehtuneet ja suuri määrä valkoisia verisoluja kerääntyy kaikkialle, missä berylliumhiukkasia on. Nämä solut muodostavat palloja berylliumhiukkasten ympärille. Kun palloja on tarpeeksi, alkavat ne haitata elinten normaalia toimintaa. Ajan kanssa keuhkot muuttuvat jäykiksi ja menettävät kykynsä siirtää happea ilmasta vereen. Beryllioosipotilailla tulee ongelmia hengittää riittävä määrä ilmaa ja hapen määrä veressä tippuu. Hoitoon kuuluu lisähappi ja immuunijärjestelmän toimintaa heikentävät lääkkeet, jotta kehon reaktio berylliumiin vähenisi. Suurin osa väestöstä välttää beryllioosin todennäköisesti, koska ympäröivän ilman berylliumitasot ovat normaalisti erittäin matalat (3).

Berylliumia voidaan mitata virtsasta ja verestä. Berylliumin määrä veressä tai virtsassa ei välttämättä kerro altistumisen kestosta ja laadusta. Berylliumin määrää voidaan myös mitata keuhko- ja ihonäytteistä. Vaikka näillä menetelmillä voidaan tutkia onko altistumista tapahtunut, muita testejä käytetään määriteltäessä onko altistuminen johtanut terveysvaikutuksiin. Veritesteillä voidaan tutkia herkkyyttä berylliumille ja ennustaa beryllioosia.

## Lähteet
Loppiaiskakku

**Loppiaiskakku** on vuosisatoja vanha loppiaisperinne. Kakku on nimeltään myös *kolmen kuninkaan kakku* () Raamatun kertomuksen itämaan tietäjien kunniaksi.

Näiden keskiajalla kuninkaan identiteetin saaneiden tietäjien ympärille syntyi runsas tapakulttuuri, joka on yhä voimissaan. Siihen kuuluu myös tämä kakku. Kakun sisään leivotaan papu, katolisissa maissa jokin esine, ja kakku koristellaan pahvikruunulla. Se joka saa pavun tai esineen, kruunataan pahvikruunulla, ja hän on yhden illan kuninkaallisena, jonka toiveita muut noudattavat.

Kakun aineksina käytetään voita, sokeria ja mantelimassaa.

## Lähteet

## Aiheesta muualla

* Loppiaiskakku, Kieliportti, joulu, Ranska  (2. ohje)
* Resepti: Ranskalainen loppiaiskakku suomalaisittain  (ohjeesta puuttuu papu tms.)
* Recette française
Tammy ja suuri maailma

**Tammy ja suuri maailma** (eng. *Tammy and the Bachelor*) on vuonna 1957 kuvattu romanttinen komediaelokuva, joka perustuu Cid Ricketts Sumnerin romaaniin *Tammy Out of Time*. Elokuvan pääosia esittävät Debbie Reynolds, Leslie Nielsen, Walter Brennan, Mala Powers, Sidney Blackmer, Mildred Natwick, Fay Wray, Philip Ober, Craig Hill ja Louise Beavers. Elokuvan on ohjannut Joseph Pevney. Elokuvan musiikista on jäänyt elämään Jay Livingstonin ja Ray (Raymond) Evansin valssi *Tammy*, jonka levyttivät suomeksi mm. Vieno Kekkonen ja Kalevi Korpi Reino Helismaan suomenkielisin sanoin.

## Aiheesta muualla
* 
* 
*
Jasmine Fioren murha

**Jasmine Fioren murha** tapahtui 15. elokuuta 2009. Fiore (syntyjään Jasmine Lepore) oli kalifornialainen uimapukumalli. Hänen alaston  ruumiinsa löydettiin 15. syyskuuta 2009 kuristettuna ja tungettuna matkalaukkuun. Fioren jäänteet oli silvottu tunnistamisen estämiseksi; tutkijat onnistuivat lopulta selvittämään hänen henkilöllisyytensä hänen silikonirintojensa sarjanumeron perusteella. Kuollessaan Fiore oli 28-vuotias.

Hänen miehensä, entinen tosi-tv-kilpailija Ryan Alexander Jenkins oli ainoa epäilty. 23. elokuuta 2009 Jenkins löydettiin itsemurhan tehneenä kanadalaisesta hotellihuoneesta. Hän oli 32-vuotias.

## Tausta
Fiore oli uimapukumalli ja näyttelijä, joka toimi usein myös body painting -mallina. Hän esiintyi Las Vegasin kasinoilla. Hän oli näytellyt myös aikuisviihdemainoksissa ja oli aikaissa avata oman kuntosalinsa.

### Avioliitto
Fiore tapasi kanadalaissyntyisen Ryan Jenkinsin Las Vegasin kasinolla pian sen jälkeen, kun Jenskins oli osallistunut VH1-kanavalla esitettyyn tosi-tv-ohjelmaan *[[Megan Wants a Millionaire]]*, jossa nainen etsii itsellen varakasta miestä. Kaksi päivää myöhemmin – 18. maaliskuuta 2009 – pari avioitui Las Vegas Stripissa. 

Jenskinsin rikosrekisteristä käy ilmi, että häntä syytettiin kesäkuussa 2009 Clarkin piirikunnassa tapahtuneesta Fioreen kohdistuneesta väkivallasta.  Travis Heinrich, joka oli paikalla, kertoi Jenkinsille ja Fiorelle tulleen kiistaa Fioren ystävyydestä Heinrichiin, jonka johdosta Jenkins löi Fiorea, joka putosi läheiseen uima-altaaseen. Jenkinsin oikeudenkäynnin oli määrä alkaa joulukuussa.

Fioren äiti Lisa Lepore väittää, että nämä kaksi taistelivat usein ja että Jenkins oli kateellinen Fioren ystävyyssuhteista entisiin poikaystäviinsä. Ryan Jenkinsin isä Dan Jenkins sen sijaan kertoo Fioren olleen poikansa ainoa ystävä Kaliforniassa ja hänen voineen kadota päiväkausiksi ja valehdella siitä pojalleen.

## Lähteet
Full Throttle (elokuva)

**Full Throttle** on vuonna 1995 ensiesitetty televisioelokuva, joka perustuu brittiläisen kilpa-ajajan Sir Henry Birkinin elämään. Elokuvan pääosia esittävät Rowan Atkinson, Crispin Bonham-Carter, Ken Kitson, Geoffrey Palmer ja Gavin Richards. Elokuvan on ohjannut Mark Chapman.

## Näyttelijät

Lähde: 

## Lähteet

## Aiheesta muualla
* 
* 
*
Albania (täsmennyssivu)

**Albania** tai **albaanit** voi viitata mm. seuraaviin asioihin:

* Albania, nykyinen valtio Balkanin niemimaalla
* Albaanit, useissa maissa asuva etninen ryhmä
* Albanian kieli, albaanien puhuma kieli
* (Kaukasian) Albania, muinainen valtio Kaukasiassa
** (Kaukasian) Albanian kieli, Kaukasian Albaniassa puhuttu ja kirjoitettu muinainen udin kielen muoto
* Albania, kunta Caquetán departementissa Kolumbiassa
* *Albania*, Juliet Jonesin sydän -yhteen albumi
Isopäivänsilmä

**Isopäivänsilmä** eli **päivänsilmä** (*Heliopsis helianthoides*) on Pohjois-Amerikasta kotoisin oleva monivuotinen ruohokasvi, joka kuuluu päivänsilmien (*Heliopsis*) sukuun ja asterikasvien heimoon. Se näyttää pieneltä, kullankeltaiselta auringonkukalta, jolla on kartiomainen mykerökukinto. Helppohoitoisuutensa ja kauniin ulkomuotonsa ansiosta siitä on tullut suosittu puutarhojen koristekasvi.

## Ulkonäkö ja koko

Isopäivänsilmä kasvaa 80–180 senttimetriä korkeaksi. Sen maavarsistosta voi kohota jopa kymmenen oljenkeltaista tai punaruskeaa, jäykkää ja joskus karvaista vartta. Lehdet sijaitsevat varrella vastakkain ja niiden pinta on kalju, harvakarvainen tai karhea. Lehtilapa on 6–12 senttimetriä pitkä ja 2–6 senttimetriä leveä, ehyt, puikea tai kolmiomaisen suikea, suippokärkinen tai pitkäsuippuinen ja harvahampainen.

Isopäivänsilmä kukkii kesä–syyskuussa. Kukinto on noin 5 senttimetrin mittainen mykerö, jossa on kellertävät tai ruskeankeltaiset kehräkukat ja kullankeltaiset laitakukat. Laitakukat eivät varise mykeröstä kuten auringonkukilla. Hedelmä on kalju tai särmistä karvainen, sileä pähkylä, jonka läpimitta on 4–5 millimetriä.

## Levinneisyys
Isopäivänsilmä on kotoisin Pohjois-Amerikasta, missä sen levinneisyysalue ulottuu koillisessa Etelä-Quebeciin, kaakossa Floridaan, luoteessa Brittiläiseen Kolumbiaan ja lounaassa New Mexicoon. Kasvista tunnetaan kaksi maantieteellistä muunnosta: idässä kasvava tyyppimuunnos var. *helianthoides* ja lännessä kasvava karhoisopäivänsilmä (var. *scabra*). Itäisellä muunnoksella on pidemmät lehtiruodit, pienemmät mykeröt ja lyhyemmät kukintoperät kuin läntisellä muunnoksella, eikä se menesty yhtä aukeilla paikoilla. Muunnokset risteytyvät helposti keskenään ainakin Missourissa, Illinoissa ja Uudessa-Englannissa.

## Elinympäristö
Isopäivänsilmä menestyy parhaiten hiekkaisessa maaperässä, aurinkoisilla ja kosteilla paikoilla. Yleensä se kasvaa kosteissa tai märissä, harvoissa metsissä sekä preerioilla ja pelloilla.

## Käyttö
Isopäivänsilmä on kestävä ja helppohoitoinen puutarhakasvi, joka menestyy myös kuivilla paikoilla ja savisessa maassa.

## Lähteet
Kamuzu Stadium

**Kamuzu Stadium** on Blantyren kaupungissa Malawissa sijaitseva urheilustadion, jossa pelataan pääasiassa jalkapalloa ja harrastetaan yleisurheilua. Stadionille mahtuu 32 000 katsojaa. Se on Malawin jalkapallomaajoukkueen ja joidenkin seurajoukueiden kotikenttä. Malawin valtio omistaa kentän. Kenttä on Malawin ainoa FIFA:n MM-karsintaotteluihin kelpuuttama kenttä. Urheilun lisäksi stadionilla on järjestetty myös muita tapahtumia, kuten tietoisuutta AIDSista lisäävä tapahtuma.

Alun perin stadionin nimi oli Langley Stadium. Se nimettiin uudelleen Kamuzu Stadiumiksi Malawin ensimmäisen presidentin Hastings Kamuzu Bandan mukaan, kun Malawi oli itsenäistynyt Ison-Britannian siirtomaavallan alta vuonna 1964. Bakili Muluzin presidenttikauden aikana vuonna 1997 stadion nimettiin Chichiri Stadiumiksi. Bingu wa Mutharikan noustua presidentiksi vuonna 2004 hän palautti rakennuksia aiemmille nimilleen ja niinpä 15. syyskuuta 2004 lähtien stadion on tunnettu jälleen nimellä Kamuzu Stadium.

Aiemmin Kamuzu Stadiumin virallinen katsojakapasiteetti oli 50 000. Vuonna 2008 Malawin kotiotteluun pääsi arviolta 60 000 katsojaa. FIFA vaatikin Malawin jalkapalloliittoa ja hallitusta pienentämään stadionin kapasiteettia puoleen tästä, jotta stadion täyttäisi turvallisuusvaatimukset. Lisäksi FIFA:lla oli vaatimuksia muun muassa katsomoita rajaavista aidoista. Maaliskuussa 2009 stadionin katsojakapasiteettia pienenettiinkin nykyiseen 32 000 siten, että jokaisella on katsojalla on noin puoli metriä tilaa. Ongelmien välttämiseksi päätettiin myös että loppuunmyydylle stadionille ilman lippua tulevat henkilöt pidätetään.

FIFA tuki vuonna 2009 myös Kazumu Stadiumin luonnonnurmen vaihtamista tekonurmeksi.

## Lähteet
Pjotr Jeršov

**Pjotr Pavlovitš Jeršov** (), (6. maaliskuuta (J: 22. helmikuuta) 1815 Bezrukovon kylä, Išimin piirikunta, Tobolskin kuvernementti, Venäjän keisarikunta — 30. elokuuta (J: 18. elokuuta) 1869 Tobolsk, Venäjän keisarikunta) oli venäläinen kirjailija. 

Hänen tunnetuin teoksensa on saturunoelma *Pieni kyttyräselkäinen hevonen* (*Taikahevonen*) ().

## Suku ja koulutus
Pjotr Jeršov syntyi virkamiesperheeseen Bezrukovon kylässä lähellä Išimin kaupunkia. Hänen vanhempansa olivat virkamies Pavel Aleksejevitš Jeršov ja Jefimija Vasilijevna Jeršova. Perheessä oli 12 lasta, joista vain Pjotr ja vanhempi veli Nikolai elivät aikuisiksi. Jeršov vietti nuoruutensa Berjozovossa. Hän kävi kimnaasia Tobolskissa vuosina 1827–1831 ja opiskeli oikeustiedettä ja filosofiaa keisarillisessa Pietarin yliopistossa vuosina 1831–1836.

Isänsä kuoleman jälkeen Jeršov palasi vuonna 1836 Tobolskiin kymnaasinopettajaksi, sitten tarkastajaksi ja hänestä tuli koulun rehtori vuonna 1858. Hän koki elämänsä aikana useita menetyksiä: vuonna 1834 kuolivat hänen isänsä ja ainoa veljensä Nikolai, vuonna 1838 kuoli hänen äitinsä. 

### Yksityiselämä
Vuonna 1845 hänen ensimmäinen vaimonsa Serafima Aleksejevna Leštševa kuoli synnytykseen ja ainoa tytär Serafima Jeršova kuoli pienokaisena. Hänen toinen vaimonsa Olimpiada Vasilijevna Kuzmina kuoli vuonna 1852 ja heillä oli kolme tytärtä Ljudmila, Olga ja Julia. Hän meni kolmannen kerran naimisiin kenraalimajurin tyttären Jelena Nikolajevna Tšerkasovan kanssa, joka oli valmistunut upseerien tyttärille tarkoitetusta Katariina-instituutista Pietarissa.

Jeršovin viidestätoista lapsestaan vain kuusi saavutti aikuisiän.

## Kirjallinen ura

Opiskeluvuosinaan hän kirjoitti tunnetuimman teoksensa, runoelman *Pieni kyttyräselkäinen hevonen* (*Taikahevonen*) (, 1834). Aleksandr Puškin ylisti jambimittaista runoelmaa ja ilmoitti, ettei hän enää kirjoittaisi satuja, koska Jeršov pystyy siihen paremmin. Runoelma pohjautuu kansansatuun ''Tulilintu''. Sensuuri kielsi runoelman yli 20 vuoden ajaksi, koska siinä tsaari esittäytyi tyhmyrinä.

Jeršov kirjoitti vielä useita runoelmia ja novelleja sekä näytelmän, mutta mikään niistä ei saavuttanut *Pienen kyttyräselkäisen hevosen* suosiota. Runoelmasta on tehty lukuisia sovituksia:

* Cesare Pugni: baletti 1864 (varhaisin koreografia Arthur Saint-Léon)
* Aleksandr Rou: näytelmäelokuva (1941)
* Rodion Štšedrin: baletti 1955 (myös elokuvaversiona)
* Ivan Ivanov-Vano: piirroselokuva (1947)
* Ivan Ivanov-Vano: piirroselokuva (1975)

## Lähteet

## Aiheesta muualla
* Jeršov-sivusto  
* Конёк-Горбунок
Yvonne Kunze

**Yvonne Kunze** (s. 5. tammikuuta 1978 Radebeul) on saksalainen entinen kaukalopikaluistelija. Hän edusti seuratasolla EV Dresdeniä.

Kunze osallistui urallaan kolmiin olympialaisiin vuosina 1998&ndash;2006. Hän oli mukana Naganossa 1998 500 metrin kisassa, jossa Kunze oli kahdeskymmenes, 1&nbsp;000 metrillä ja 3&nbsp;000 metrin viestissä, jossa Saksan joukkue oli kahdeksas. Kunze kisasi Salt Lake Cityn olympialaisissa 2002 neljässä lajissa ja sai parhaan sijoituksensa 3&nbsp;000 metrin viestistä, jossa hänen joukkueensa sijoittui jälleen kahdeksanneksi. Hän sai parhaan henkilökohtaisen olympiasijoituksensa Torinon kisoista 2006, kun hän oli 1&nbsp;000 metrillä seitsemänneksi nopein toiseksi parhaana eurooppalaisena. Kunze luisteli myös tuolloin maansa viestijoukkueessa, joka oli kilpailun kuudes.

## Lähteet
Kuolajoki (Murmanskin alue)

**Kuolajoki** () on Barentsinmeren Kuolanvuonoon laskeva joki Murmanskin alueella Luoteis-Venäjällä. Etelästä pohjoiseen virtaava joki on 83 kilometriä pitkä ja sen valuma-alue noin 3850 neliökilometriä.  Joki saa alkunsa Kuolajärvestä, joka on 140 m meren pintaa ylempänä, ja virtaa sitten Pulozero- ja Murdozero-järvien läpi ja lopulta päättyy Kuolanvuonon perukkaan Kuolan kaupungin kohdalla noin 10&nbsp;km Murmanskin eteläpuolella.

Kuolajoen sivujokia ovat oikealta laskevat Kitsa ja Orlovka sekä vasemmanpuoleiset Tuhta ja Medvežja.  Joen varren asutuskeskuksia ovat suulta lukien Kuola, Molotšnyi, Vyhodnoi, Šongui, Magnetity, Kildinstroi, Loparskaja, Kitsa, Taipale ja Pulozero.

## Lähteet

## Aiheesta muualla
*Virtaamatilastoa 8 km joen suulta
*Кола, река Архангельской губернии (Энциклопедический словарь Брокгауза и Ефрона) ru.wikisource.org
Vladimir Komarov (pikaluistelija)

**Vladimir Dmitrijevitš Komarov** (, 5. tammikuuta 1949 Moskova, Venäjän SFNT – 23. heinäkuuta 2018) oli Neuvostoliittoa edustanut pikaluistelija ja järjestöjohtaja. Hän edusti seuratasolla SA Moskovaa.

Komarov sijoittui sprintti-MM-kilpailuissa 1971 12:nneksi ja oli samana vuonna Neuvostoliiton-mestaruuskilpailuissa kolmas. Hän kilpaili uransa ainoissa olympialaisissa Sapporossa 1972, missä hän oli 500 metrin matkalla 14:s ja oli samana vuonna maansa sprinttimestaruuskilpailujen hopealla. Komarov oli vuoden 1972 sprinttimaailmanmestaruuskilpailuissa 14:s ja sijoittui seuraavana vuonna samoissa kilpailuissa seitsemänneksi.

Komarovin vaimo Natalja Petrusjova voitti pikaluistelussa yhteensä neljä olympiamitalia.

Komarov johti Venäjän luisteluliittoa vuosina 1994–2009. 23. heinäkuuta 2018 hänen uutisoitiin kuolleen 69-vuotiaana.

## Lähteet
Luettelo Suomen virallisen singlelistan ykkösistä vuonna 2012

Tämä on **luettelo [[Suomen virallinen lista|Suomen virallisen singlelistan]]** kärkipaikkaa hallussaan pitäneistä artisteista ja singleistä vuonna 2012.

## Singlelista

## Katso myös

* Luettelo musiikkilistoista

## Lähteet
* Musiikkituottajat → Tilastot → Suomen virallinen lista → Singlet
Mike Bongiorno

**Michael Nicholas Salvatore Bongiorno** (26. toukokuuta 1924 New York, Yhdysvallat – 8. syyskuuta 2009 Monte Carlo) oli amerikkalais-italialainen tv-juontaja.
Bongiorno aloitti televisiouransa Italiassa 1953. Toisessa maailmansodassa hän taisteli Italian partisaanien joukossa. Hän juonsi vuosikymmenet San Remon musiikkijuhlia.

Bongiornon arkku ryöstettiin haudasta Dagnenten kylän hautausmaalta ja oli kateissa melkein vuoden. Arkku löytyi joulun alla 2011 Vittuonen kunnasta Milanon läheltä. Ruumis poltettiin, jottei ilkivalta toistuisi.

## Lähteet

## Aiheesta muualla
Vladimir Komarov (täsmennyssivu)

**Vladimir Komarov** voi viitata seuraaviin: 

* Vladimir Komarov (1927–1967), neuvostoliittolainen kosmonautti
* Vladimir Komarov (1949–2018), neuvostoliittolainen pikaluistelija
* Vladimir Komarov (1869–1945), neuvostoliittolainen kasvitieteilijä
* Vladimir Komarov (s. 1980), venäläinen jalkapalloilija
* Kosmonaut Vladimir Komarov, Neuvostoliiton satelliitinseuraamisalus
Luettelo Suomen virallisen mid-price-listan ykkösistä vuonna 2012

Tämä on **luettelo [[Suomen virallinen lista|Suomen virallisen]] mid-price** -listan ensimmäistä sijaa hallussaan pitäneistä artisteista/yhtyeistä ja mid-price -levyistä vuonna 2012.

## Lähteet

* Musiikkituottajat → Tilastot → Suomen virallinen lista → Mid-price
Seppo Tamminen

**Seppo Ilmari Tamminen** (20. syyskuuta 1944 Helsinki – 25. heinäkuuta 2012 Hämeenlinna) oli tuottelias suomalainen koru- ja kuvataiteilija. 

Tamminen tuli taidemaailman tietoisuuteen 1960-luvulla koruillaan. Näiden aiheet hän sai luonnosta, kukkien ja kaarevien lehtien muodoista. Uniikkikorujen jälkeen paljasjalkainen helsinkiläinen muutti Lopelle ja perusti Järventaustan taidekeskuksen. Näyttelytoiminta loppui aikanaan, kun Tamminen houkuteltiin Riihimäelle remontoimaan kodikseen ja ateljeekseen Hyttikorttelin talon lasitehtaan työväestölle 1900-luvun alussa rakennetulla asuinalueella. Elämä asettui vasta, kun hän löysi H. G. Paloheimon Santamäen kartanon Lopen Launosissa.
Tamminen tunnetaan korujen lisäksi erityisesti sympaattisista mennyttä maailmaa haikailevista guassimaalauksistaan  , joissa hän on muistellut lapsuutensa Helsinkiä tai tuonut katsojan eteen välähdyksenomaisesti hetkiä omasta ja muitten ihmisten elämästä. 

Seppo Tammisen teoksia on yksityiskokoelmien lisäksi useissa museoissa ja julkisissa kokoelmissa muun muassa Oulun taidemuseossa, Riihimäen taidemuseossa ja Helsingin taidemuseossa, valtion taidekokoelmissa ja Wäinö Aaltosen museossa Turussa.
Seppo Tamminen on osallistunut myös kansainvälisiin näyttelyihin, kuten Mir Iskusstvan paluu, Suomen juhlaviikot, Pietari Venäjä 2003, Kulturhuset Rejsestalden, Jaegerspris, Tanska 2002, Aalborgin kaupunginmuseo Tanskassa 1992, ja Kansainvälinen naivisminäyttely Oulun taidemuseossa 1997. Tavaratalo Stockmannin Argos Art -myyntinäyttelyssä tammikuussa 2011 Sepon maalaukset olivat näyttelyn halutuimpia. 

Arvostettu taiteilija ehti keväällä 2012 saada Suomen Kulttuurirahaston Hämeen rahaston palkinnon elämäntyöstään.

Seppo Tammisella on tytär Vilja Tamminen (s. 1972)

## Kirjallisuutta
* 

## Lähteet

## Aiheesta muualla
* Galleriat.net 
* Galerie Oljemark
* Seppo Tammisen muistokirjoitus Helsingin Sanomissa
Luettelo Suomen virallisen albumilistan ykkösistä vuonna 2012

Tämä on **luettelo [[Suomen virallinen lista|Suomen virallisen albumilistan]]** kärkipaikkaa hallussaan pitäneistä albumeista ja niiden esittäjistä vuonna 2012.

## Katso myös

## Lähteet
* Musiikkituottajat → Tilastot → Suomen virallinen lista → Albumit
Network 10

**Network 10** (puhekielessä **Channel 10** tai pelkästään **10**) on yksi Australian kolmesta suuresta kaupallisesta televisiokanavasta. Se aloitti lähetyksensä 1. elokuuta 1964 nimellä Independent Television System. Network 10 omistaa paikallisia televisioasemia Sydneyssä, Melbournessa, Brisbanessa, Adelaidessa ja Perthissä, ja sen lähetykset kattavat lähes koko maan.

Network 10:n ohjelmia ovat muun muassa *[[MasterChef Australia]]*, *[[The Biggest Loser (australialainen televisiosarja)|The Biggest Loser]]* ja *[[Rantavahdit]]*. Se esittää myös ulkomaalaisia, lähinnä yhdysvaltalaisia, ohjelmia, kuten *[[Simpsonit]]* ja *[[NCIS Rikostutkijat]]*.

Katsojaluvuiltaan Network 10 on Australian kolmanneksi suurin televisiokanava Nine Networkin ja Seven Networkin jälkeen.

Kanavan omistaa Ten Network Holdings, joka kuuluu yhdysvaltalaiseen ViacomCBS-konserniin.

## Aiheesta muualla
*Kanavan kotisivut (Arkistoitu 31.08.2025)
Luettelo Suomen virallisen latauslistan ykkösistä vuonna 2012

Tämä on **luettelo [[Suomen virallinen latauslista#Latauslista|Suomen virallisen latauslistan]]** kärkipaikkaa hallussaan pitäneistä artisteista ja singleistä vuonna 2012.

## Lähteet

* Suomen Virallinen Latauslista – Menneet listat
Olli Suoraniemi

**Olli Suoraniemi** (s. 3. maaliskuuta 1990 Mustasaari) on suomalainen entinen jääkiekkoilija. Hän oli pelipaikaltaan keskushyökkääjä, mutta Suoraniemi osasi pelata myös laidassa. Hän pelasi kaksi SM-liigaottelua JYPissä kaudella 2011–2012, mutta suurimman osan pelaajaurastaan Suoraniemi loi kuitenkin Mestiksessä pelaten yhteensä kolme kautta JYP-Akatemiassa ja Kiekko-Vantaassa. Suoraniemi pelasi Mestis-tasolla useimmiten "työmyyrän" roolia alemmissa ketjuissa.

## Ura
### Seuraura
Suoraniemi syntyi Mustasaaressa, mutta hän aloitti jääkiekkoilun Helsingin Jääkiekkoklubissa ja pelasi junioriurallaan sittemmin myös Jokereissa. Suoraniemi voitti seurassa B-nuorten Suomenmestaruuden vuonna 2008 ja C-nuorten Suomenmestaruuden vuonna 2006. Kaudella 2007–2008 hän toimi Jokereiden B-nuorten kapteenina ja kaudella 2009–2010 joukkueen A-nuorten varakapteenina.

Kaudeksi 2011–2012 Suoraniemi siirtyi vuoden mittaisella sopimuksella Mestis-joukkue JYP-Akatemiaan. Hän sai ensimmäisen kerran näyttöpaikan JYPin SM-liigajoukkueesta 5. tammikuuta 2012 vieraissa kärkijoukkue Kalevan Palloa vastaan, jolloin Suoraniemi sai jääaikaa 9.37 minuuttia. Hän pelasi kauden aikana kaksi SM-liigaottelua. Toukokuussa 2012 Suoraniemi teki vuoden mittaisen jatkosopimuksen JYP-Akatemian kanssa.

Kauden 2012–2013 Suoraniemi pelasi kokonaan JYP-Akatemiassa. Syyskuussa 2013 hän siirtyi aluksi neljän ottelun mittaisella sopimuksella Suomi-sarjajoukkue Raahe-Kiekkoon. Suoraniemen sopimusta ei kuitenkaan jatkettu ja hän liittyi pari viikkoa lähtönsä jälkeen loppukaudeksi 2013–2014 Kiekko-Vantaaseen.

Kiekko-Vantaan kauden päätyttyä Suoraniemen pelaajaura oli katkolla ja hän pelasi viidestä seuraavasta kaudesta ainoastaan kauden 2017–2018 II-divisioonajoukkue Sotkamon Kiekossa. Suoraniemi oli joukkueen paras pistemies ja maalintekijä tehoilla 20+13=33. Kesäkuussa 2019 hänen kerrottiin olevan halukas palaamaan jälleen kaukaloihin, kun Suoraniemi siirtyi try-outille edellisenä keväänä Mestikseen nousseen Kajaanin Hokin joukkueeseen. Hän pelasi siellä kolme harjoitusottelua, joiden jälkeen Suoraniemi kuitenkin ilmoitti lopettavansa pelaajauransa sekä keskittyvänsä jatkossa töihin, opiskeluihin ja perhe-elämään.

### Maajoukkueura
Suoraniemi pelasi neljä poikien maaottelua.

## Tilastot

## Lähteet
*
*
*

### Viitteet
Gary Ablett

**Gareth Ian "Gary" Ablett** (19. marraskuuta 1965 Liverpool, Iso-Britannia – 1. tammikuuta 2012) oli englantilainen jalkapalloilija ja jalkapallomanageri. Hänen pelipaikkansa oli puolustaja. Ablett pelasi yhdeksän vuotta Liverpoolissa. Hän liittyi joukkueeseen 1982, debytoiden pääsarjatasolla 1986. Liverpoolissa hän voitti kaksi liigamestaruutta (1988 ja 1990) sekä FA Cupin (1989). Ablett siirtyi Evertoniin tammikuussa 1992. Hän oli mukana voittamassa FA Cupia myös Evertonin riveissä vuonna 1995. Ablett on ainut pelaaja, joka voitti FA Cupin sekä Liverpoolin että sen paikalliskilpailija Evertonin riveissä.

Uransa loppupuolella hän pelasi 104 peliä Birminghamissa, vieraili lyhyesti Wycombessa ja Blackpoolissa, päättäen uransa American A-leaguessa Long Island Rough Riders -joukkueen riveissä 2001.

Vuonna 2002 alkaneella manageriurallaan Ablett toimi toukokuuhun 2009 saakka Liverpoolin reservijoukkueen managerina, mistä hän siirtyi Stockport Countyn manageriksi. Ablett menehtyi Non-Hodgkinin lymfoomaan 1. tammikuuta 2012.

## Lähteet
Marko Väkiparta

**Marko Väkiparta** (s. 29. lokakuuta 1967 Eurajoki) on suomalainen entinen jääkiekkoilija.

Väkiparta pelasi Rauman Lukossa yhteensä 26 SM-liigan ottelua kausina 1988–1989 ja 1989–1990. Väkiparta edusti urallaan myös Pietarsaaren Centersiä, Vaasan Sportia, Kalannin Pallo -65:ttä, Uudenkaupungin Jää-Kotkia, Eurajoen Lätkää ja HC Eurajokea.

## Lähteet
* EliteProspects.com
Janne Raappana

**Janne Raappana** (s. 7. tammikuuta 1977 Kemi) on entinen Taikakuu-orkesterin laulusolisti ja basisti. Nykyisin Raappana hoitaa Palojärven lomakeskusta.

Raappana oli naimisissa Varpu Nummelan (nyk. Hintsanen) kanssa ja heillä on kaksi lasta (s. 2005 ja 2011), joista nuorempi kuoli syöpään vuonna 2019.

## Diskografia
* 
* 
* 

## Lähteet

## Aiheesta muualla
* Viralliset sivut
Nikon D3100

**Nikon D3100** on japanilaisen kameravalmistaja Nikonin 19. elokuuta 2010 julkaisema digitaalinen järjestelmäkamera. Kamerassa on 14,2 megapikselin DX-kokoinen CMOS-kenno.

D3100 korvasi D3000:n Nikonin aloittelijajärjestelmäkamerana. Mallissa Nikon esitteli myös uuden EXPEED 2 -prosessorinsa. Kamera on myös ensimmäinen Nikonin järjestelmäkamera, jolla voi kuvata Full HD -videota jatkuvalla automaattitarkennuksella ja H.264-pakkauksella Motion JPEG -pakkauksen sijaan. Full HD -videota voi kuvata 24 kuvaa sekunnissa ja 720p-videota 30 kuvaa sekunnissa. Kameralla voi kuvata kolme kuvaa sekunnissa.

## Lähteet

## Aiheesta muualla

*Nikon D3100 Nikonin sivuilla
ASB Classic

**ASB Classic** on Aucklandissa, Uudessa-Seelannissa vuosittain järjestettävä tennisturnaus. Turnaus järjestettiin ensimmäisen kerran joulukuussa 1985 (vuoden 1986 WTA-kalenterissa), ja siinä pelaavat vain naiset. Turnaus kuuluu  -sarjaan.

## Tulokset
### Kaksinpeli

### Nelinpeli

## Lähteet
* Turnaus WTA:n sivuilla 

### Viitteet

## Aiheesta muualla

* Virallinen sivusto
Timo Teräsvirta

**Timo Lauri Teräsvirta** (s. 24. tammikuuta 1941 Helsinki) on suomalainen tilastotieteen ja ekonometrian tutkija ja emeritusprofessori. 

Teräsvirta valmistui vuonna 1970 valtiotieteiden tohtoriksi Helsingin yliopistossa. Tämän jälkeen hän toimi tilastotieteen professorina Helsingin yliopistossa vuosina 1976–1980 ja Tukholman kauppakorkeakoulussa ekonometrian professorina vuosina 1994–2006. Vuodesta 2001 lähtien hän on ollut yhteydessä Svenska handelshögskolaniin Helsingissä. Vuodesta 2006 Teräsvirta on työskennellyt Aarhusin yliopistossa Tanskassa. Hänen tutkimus- ja opetusalueensa sisältää epälineaaristen aikasarjojen ja mallintamista volatiliteetti. 

Teräsvirta valittiin Kansainvälisen tilastotieteellisen instituutin jäseneksi jo vuonna 1978 ja Suomalaisen Tiede- ja kirjainyhteiskunnan jäseneksi vuonna 1978. Hänet äänestettiin vuonna 2001 ulkomaalaisena jäsenenä Ruotsin kuninkaalliseen tiedeakatemiaan ja ollut vuodesta 2002 Ruotsin keskuspankin Nobel-palkintoa vastaavan palkinnon myöntävän Taloustieteellisen komitean jäsenenä. Vuonna 2011 Teräsvirta sai Turun kauppakorkeakoulun kunniatohtorin arvonimen. Teräsvirta palkittiin Eino H. Laurila -kansantulomitalilla 2012.

## Lähteet

## Aiheesta muualla
* http://www.nobelprize.org/prize_awarders/economics/committee.html
Dark Intruder

**Dark Intruder** on vuonna 1965 ensiesitetty kauhuaiheinen televisioelokuva. Elokuvan pääosia esittävät Leslie Nielsen, Peter Mark Richman, Judi Meredith, Gilbert Green, Charles Bolender, Werner Klemperer, Vaughn Taylor ja Al Lettieri. Elokuvan on ohjannut Harvey Hart.

## Aiheesta muualla
*
*
Dvinin maanjäristys

**Dvinin maanjäristys** vuoden joulukuussa 893 surmasi yli 30&nbsp;000 ihmistä Armeniassa. Arabian kielen Dviniä tarkoittavan nimen samankaltaisuus Ardabīlin kanssa on aiheuttanut sekaannusta, koska sen on virheellisesti väitetty tapahtuneen Iranissa. Jälkijäristyksiä tuli viiden päivän ajan, mikä lisäsi tuhoja.

## Lähteet
Fly from Here

**Fly from Here** on brittiläisen progressiivisen rockin yhtye Yesin 20. albumi. Se julkaistiin kesäkuussa 2011 levymerkillä Frontiers Records.
Albumi äänitettiin Los Angelesin SARM studiolla Loka-Syyskuussa 2010. 
Vuonna 2018 julkaistiin uudelleenmiksattu versio nimellä "Fly From Here - Return Trip",  jolle Trevor Horn lauloi uudet solisti-osuudet. Version kokoonpano on siten sama kuin "Drama" - albumin
tehnyt. Yesin muut jäsenet tekivät uusiin miksauksiin myös lisä-äänityksiä.
Albumin versio sai uuden kansitaiteen, joka perustui maalaukseen vuodelta 1970 mutta joka oli silloin jäänyt viimeistelemättä. 
## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
;Yes
* Chris Squire – basso, taustalaulu, päälaulu ("The Man You Always Wanted Me to Be")
* Steve Howe – kitara, taustalaulu
* Alan White – rummut
* Geoff Downes – kosketinsoittimet
* Benoît David – laulu

;Vierailevat muusikot
* Oliver Wakeman – lisäkoskettimet ("We Can Fly", "We Can Fly (Reprise)" ja "Hour of Need")
* Trevor Horn – taustalaulu, lisäkoskettimet, toinen akustinen kitara ("Sad Night at the Airfield")
* Luís Jardim – lyömäsoittimet
* Gerard Johnson – piano ("The Man You Always Wanted Me to Be")

;Tuotanto
* Trevor Horn – tuottaja
* Tim Weidner – miksaaja, ääniteknikko
* John Davis – masteroija
* Curtis Schwartz – ääniteknikko (kappale "Solitaire")
* Roger Dean – kansitaide

## Arviot
* Allmusic: 

## Aiheesta muualla
* Fly from Here discogs.com -sivustolla

## Lähteet
Failaka

**Failaka** (myös **Faylaka**, ) on Kuwaitille kuuluva saari Persianlahdella.

## Maantiede

Failaka sijaitsee Kuwaitinlahden suulla Persianlahdessa 20 kilometriä koilliseen Kuwait Citystä. Failaka on noin 12 km pitkä ja kuuden kilometrin levyinen. Maasto on laakeaa lukuun ottamatta pientä kukkulaa sen länsiosassa. Failaka on yhteydessä Kuwait Cityyn merenalaisella putkella, jonka kautta se saa makeaa vettä, sekä sähkökaapeleilla.

## Historia

Failaka-nimi on peräisin kreikan sanasta "fylakio", joka tarkoittaa vartiopaikkaa. Ennen kreikkalaisten saapumista saarella oli pronssikautisen Dilmun-sivilisaation asutusta. Varhaisimmat merkit asutuksesta on ajoitettu noin vuoteen 2000 eaa. Pronssikautista asutusta on ollut saaren lounaisosassa. Paikalta on löytynyt runsaasti astioiden sirpaleita joista ainakin osa on peräisin Etelä-Mesopotamiata ja mahdollisesti muinaisesta Sumerista. Eräässä sirpaleessa on kaiverrus, jossa mainitaan Inzakin temppeli. Inzak oli puolestaan erityisesti Dilmunin alueeseen liitetty jumala, jonka perusteella nykyisen Kuwaitin alueen voidaan olettaa kuuluneen muinaiseen Dilmuniin.

Arkeologisia löytöjä on tehty myös saaren hellenistiseltä kaudelta. Varhaisin kreikkalainen siirtokunta saarella on peräisin ajanjaksolta 300–200 eaa. Paikalta löytyi myös kreikkalaisia kirjoituksia, kuten Susan kreikkalaiselta satraapilta 200-luvulla eaa. saatu käsky siirtää Artemiin temppeliä ja perustaa gymnasion. Artemis saattaa olla verrannollinen Dilmunin jumalatar Ninsikillaan, joka esiintyy myös sumerilaisessa mytologiassa. Myöhemmäksi ajoitettuihin löytöihin lukeutuu esimerkiksi kirkko al-Qusurin alueelta saaren keskiosasta. Kirkko on perustettu ehkä 600-luvulla jaa. ja se hylättiin seuraavalla vuosisadalla.

Irak miehitti saaren Persianlahden sodassa 1990 ja se oli pisimpään miehitettynä ollut alue Kuwaitista. Ennen Persianlahden sotaa saarella oli noin 5&nbsp;800 asukasta ja turismi saarelle oli suhteellisen vilkasta. Irakin miehityksen aikana valtaosa saaren siviiliväestöstä pakeni mantereelle. Vain harvat asukkaista palasivat saarelle sodan jälkeen.

## Lähteet

## Aiheesta muualla